Vrou sterf ná 9 jaar in komaArgieffoto ŉ 41-jarige vrou van Kimberley wat vir nege jaar lank in ŉ koma was, is Dinsdag in die St. Teresa’s Hospice in die dorp oorlede. Boitumelo Brigitte Mashope is weens longinfeksie dood, het The Star Woensdag berig. Sy is in 2004 in die hospitaal opgeneem nadat haar voormalige verloofde, Alex “Lemmy” Mogoro, haar erg aangerand het. Hy het haar beskuldig dat sy ontrou was teenoor hom. Hy is gevolglik in 2010 tot sewe jaar tronkstraf gevonnis. Hy het teen die vonnis geappelleer maar dit was onsuksesvol. Sy laat ŉ seun agter. – Sapa